Firdawsi

Hi Hakīm Abol-Qāsem Ferdawsī Ṭūsī (; c. 940–1020) nga kaurugan gihapon ginbabalhin-hin-kasurat nga Ferdowsi-ye Tusi, kilalado gihapon nga Firdawsi (فردوسی) nga puyde gihapon igsurat nga Firdausi, Firdousi, Ferdosi o kundi man Ferdusi) usá nga Persyano nga manininday ngan nagsurat han Shahnameh ("Barasahon hin mga Hadi"), nga amo an gihalaba-i nga epiko nga siday han kalibutan nga ginhimo hin usá nga maniniday, ngan an nasudnon nga epiko han Darudako nga Iran. Ginsasaurog hi Ferdowsi nga amo an pinakadako hin impluwensya nga tawo ha Persyano nga literatura ngan usá han mga harangdon ha kaagi hin literatura.

Ngaran 
Gawas han iya kunya ( – Abu'l-Qāsim) ngan han iya laqab ( – Ferdowsī, nga nangangahulogan 'paraisohanon'), waray may nasasabtan hin panigurado mahitungod han iya bug-os nga ngaran. Tikang hin sayó nga panahón, gintáwag hiyá hin dirudilain nga mga dúgang nga mga ngaran ngan título, nga an pinakamasurong amo an  / Ḥakīm ("pilosopo"). Ha hiní nga batakan, an iya bug-os nga ngaran ginhahatag ha Pinersyano nga mga ginkuhaan nga  / Ḥakīm Abu'l-Qāsim Firdowsī Țusī. Tungod hin waray-standard nga pagtransliterar tikang han Pinersyano ngadto ha iba nga mga  yinaknan sugad han Ininglis, dirudilain nga mga pagsurat han iya ngaran ginagamit, upod an Firdawsi, Firdusi, Firdosi, Firdausi, etc. An Encyclopaedia of Islam nagamit han pagsurat nga Firdawsī, nga ginbatakan dida hin standard nga paagi hin pagtransliterar han Aleman nga Oriental nga Sosyudad. An Encyclopædia Iranica, nga nágámit hin ginliwat nga bersyon han amo gihapon nga paagi (nga mayda darudako nga paggamit hin Persyano nga mga pagluwás), naghahátag han pagsurat nga Ferdowsī. Hini nga duhá nga sitwasyon, an -ow ngan -aw angay igluwas nga usá nga laton-tiringgan ([aʊ̯]), nga ginpapakita an orihinal nga Inarabo ngan sayo nga Bag-o nga Persyano nga pagluwás han ngaran.  An moderno nga Tajik nga pagtransliterar han ngaran ha Cyrillico nga pagsurat Ҳаким Абулқосим Фирдавсӣ Тӯсӣ.

Mga pinambasaran

Biyograpiya
Literatura
Iran